Sinise Äratuse lipul on muinaseestlaste Põhjatäht, mis noorteliikumise sõnul sümboliseerib teed nende ülima eesmärgi poole: oma rahvuse, keele ja kultuuri säilitamine läbi aegade.
**Sinine Äratus** on Eesti Konservatiivse Rahvaerakonna noorteühendus, **Mittetulundusühing Sinine Äratus**, mis registreeriti 17. jaanuaril 2014. Ühenduse sõnul on selle eesmärk aidata kaasa elujõulise rahvusluse taassünnile, viia ellu eestimeelset poliitikat ning sütitada Eesti uus rahvuslik ärkamine.

EKRE noorte koondamisega alustati juba 2011. aastal ühe erakonna asutajaliikme Sten-Hans Vihmari ja EKRE juhatuse liikme Tarmo Kase eestvedamisel.[*viide?*] Sinine Äratus loodi 30. novembril 2012 Tartus ja kandis alguses nime **Konservatiivsed Noored**. 2013. aastal valiti ühenduse esimeheks Ruuben Kaalep

Koos Läti Rahvusliku Ühenduse ja Leedu Rahvuslike Noorte Liiduga allkirjastasid kolm noorteorganisatsiooni 18. novembril 2013 Riias ühisdeklaratsiooni võitluseks Euroopa poliitilise globaliseerumise ja multikultuursuse vastu.

2014. aastal korraldas Sinine Äratus mitu protesti sõlmitava Eesti–Vene piirilepingu vastu. Rahvuslastest noorte teatel ei ole Eesti valitsusel õigust loovutada Venemaale Eesti ajaloolist territooriumi, mis on Venemaa poolt okupeeritud.

2015. aasta alguses oli ühenduse esimees Jaak Madison. Aprillis ja mais 2015 korraldas Sinine Äratus Tallinnas ja Tartus meeleavaldused Taavi Rõivase valitsuse plaanitava kütuseaktsiisi tõstmise vastu. Tallinna meeleavaldus tõi kokku tuhatkond inimest, Tartu meeleavaldus umbes 1500.

Ühenduse teatel tegeletakse Sinises Äratuses lisaks poliitikale muusika, kunsti ja parempoolsete filosoofide teoste lugemisega.

26. juulil 2019 valiti ühenduse esimeheks Helen Rebane.

5. septembril 2020 valiti ühenduse esimeheks Karl Juhan Bahovski.

Tõrvikurongkäigud
-----------------

Sinise Äratuse tõrvikurongkäik Tallinnas, 2015
 *Pikemalt artiklis Vabariigi aastapäeva tõrvikurongkäik*
Alates 2014. aastast on Sinine Äratus korraldanud tõrvikurongkäike Eesti Vabariigi aastapäeva tähistamiseks.

Viited
------

1. ↑  Sinine Äratus: Põhjatäht
2. ↑  Inforegister, vaadatud 18.06.2017
3. 1 2  "Telegram: Sinine Äratus tahab Eestit uueks rahvuslikuks ärkamiseks ette valmistada". Originaali arhiivikoopia seisuga 6. oktoober 2014. Vaadatud 1. oktoobril 2014.
4. ↑  Baltimaade isamaalised noored: Euroopa rahvusriike ähvardab hädaoht
5. ↑  Sinine Äratus protestis välisministeeriumi ees piirilepingu vastu
6. ↑  "Arhiivikoopia". Originaali arhiivikoopia seisuga 14. aprill 2015. Vaadatud 25. aprillil 2015.`{{netiviide}}`: CS1 hooldus: arhiivikoopia kasutusel pealkirjana (link)
7. ↑   FOTOD JA BLOGI: Aktsiisitõusu vastasest protestist kujunes Taavi Rõivase valitsuse sõimamine. "Kukutame selle lilla koalitsiooni!"]
8. ↑  BLOGI JA FOTOD: Kütuseaktsiisi meeleavaldus Tartus. "Rõivas juhib riiki nagu Päikesekuningas, uhkus kukutab valitsuse!"
9. ↑  Postimees: EKRE noorteorganisatsioon moodustas kolm eriülesannetega salka
10. ↑  "Sinise Äratuse esimeheks valiti Helen Rebane". Originaali arhiivikoopia seisuga 17. november 2022. Vaadatud 17. novembril 2022.
11. ↑  Sinine Äratus sai uue juhatuse, esimeheks valiti Karl Juhan Bahovski

Välislingid
-----------

* Sinise Äratuse koduleht
* "EKRE noortekogu Sinine Äratus hakkab looma salku ja valima laule" Postimees, 24. aprill 2015
* Trollid manipuleerisid ka päevalehe arvamusrubriigis